การจัดการ 

โครงสร้างองค์กร (Organization Chart)

ข้อมูล ณ วันที่ 31 ธันวาคม 2548

โครงสร้างการจัดการ

  โครงสร้างการจัดการของบริษัท ประกอบด้วยคณะกรรมการทั้งหมด 4 ชุด คือ
  คณะกรรมการบริษัท คณะกรรมการบริหาร คณะกรรมการตรวจสอบ
  และคณะกรรมการกำหนดค่าตอบแทน และเจ้าหน้าที่บริหาร
  โดยคณะกรรมการบริษัทประกอบด้วยคณะกรรมการอิสระ 3 ท่าน ซึ่งมีคุณสมบัติดังนี้

(1) ถือหุ้นไม่เกินร้อยละ 5 ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ
    บริษัทร่วม หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์)

(2) ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ หรือเป็นผู้มีอำนาจควบคุมของบริษัท หรือบริษัทในเครือ
    บริษัทร่วม หรือเป็นบุคคลที่อาจมีความขัดแย้ง
    โดยต้องไม่มีผลประโยชน์หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า 1 ปี

(3) ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
    ทั้งในด้านการเงินและการบริหารงานของบริษัท บริษัทในเครือ บริษัทร่วม
    หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

(4) ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ บริษัทร่วม
    หรือบุคคลที่อาจมีความขัดแย้ง
    และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

  ทั้งนี้ กรรมการอิสระทุกท่านสามารถปฏิบัติภารกิจ แสดงความเห็น
  หรือรายงานตามที่พึงจะเป็นได้โดยอิสระตามภารกิจที่ได้รับมอบหมายจากคณะกรรมการบริษัท
  โดยไม่อยู่ภายใต้อิทธิพลของกลุ่มบุคคลใด

คณะกรรมการบริษัท (Board of Directors)

  ณ วันที่ 31 ธันวาคม 2548 คณะกรรมการบริษัท สยามเจเนอรัลแฟคตอริ่ง จำกัด (มหาชน)
  ประกอบด้วยกรรมการจำนวน 10 ท่าน คือ

1.  นายชนินทร์ เย็นสุดใจ* ประธานกรรมการ กรรมการที่เป็นผู้บริหาร

  (วาระการดำรงตำแหน่งตั้งแต่ 2 ตุลาคม 2546 ถึงการประชุมสามัญผู้ถือหุ้นประจำปี 2549)

2.  นายสิทธิชัย สุขเจริญมิตร* กรรมการ กรรมการที่เป็นผู้บริหาร

  (วาระการดำรงตำแหน่งตั้งแต่ 30 ตุลาคม 2546 ถึงการประชุมสามัญผู้ถือหุ้นประจำปี 2549)
  ⁽¹⁾

3.  นายอุทัย สกุลครู กรรมการ กรรมการที่เป็นผู้บริหาร

  (วาระการดำรงตำแหน่งตั้งแต่ 27 เมษายน 2548 ถึงการประชุมสามัญผู้ถือหุ้นประจำปี 2551)

4.  นายชวลิต สาลีผล กรรมการ กรรมการอิสระ

  (วาระการดำรงตำแหน่งตั้งแต่ 28 เมษายน 2547 ถึงการประชุมสามัญผู้ถือหุ้นประจำปี 2550)

5.  นายวิเศษ ภานุทัต กรรมการ กรรมการอิสระ

  (วาระการดำรงตำแหน่งตั้งแต่ 28 เมษายน 2547 ถึงการประชุมสามัญผู้ถือหุ้นประจำปี 2550)

6.  นายพินิจ วุฒิพันธุ์ กรรมการ กรรมการอิสระ

  (วาระการดำรงตำแหน่งตั้งแต่ 28 เมษายน 2547 ถึงการประชุมสามัญผู้ถือหุ้นประจำปี 2550)

7.  นายจิรวุฒิ บุญศิริ กรรมการ กรรมการที่ไม่เป็นผู้บริหาร

  (วาระการดำรงตำแหน่งตั้งแต่ 27 เมษายน 2548 ถึงการประชุมสามัญผู้ถือหุ้นประจำปี 2551)

8.  นางศุภณัฐ พงษ์เสริม กรรมการ กรรมการที่ไม่เป็นผู้บริหาร

  (วาระการดำรงตำแหน่งตั้งแต่ 27 เมษายน 2548 ถึงการประชุมสามัญผู้ถือหุ้นประจำปี 2551)

9.  นายธีรภัทร์ โกยสุขโข* กรรมการ / กรรมการผู้จัดการ กรรมการที่เป็นผู้บริหาร

  (วาระการดำรงตำแหน่งตั้งแต่ 25 เมษายน 2546 ถึงการประชุมสามัญผู้ถือหุ้นประจำปี 2549)

10. นส.อภิญญา บริเวชชานนท์ กรรมการ กรรมการและผู้บริหาร

  (วาระการดำรงตำแหน่งตั้งแต่ 28 เมษายน 2547 ถึงการประชุมสามัญผู้ถือหุ้นประจำปี 2550)

หมายเหตุ * กรรมการผู้มีอำนาจในการลงนาม โดยที่กรรมการสองในสามท่านลงนามร่วมกัน
พร้อมประทับตราบริษัท

⁽¹⁾ ได้รับแต่งตั้งแทนนายสุชาติ บุญบรรเจิดศรี ซึ่งมีวาระดำรงตำแหน่งถึงการประชุมสามัญผู้ถือหุ้นปี
2549

คณะกรรมการบริหาร (Executive Committee) 

  คณะกรรมการบริหารได้รับแต่งตั้งจากคณะกรรมการบริษัท
  เพื่อช่วยในการให้คำแนะนำแก่ฝ่ายบริหาร และดำเนินการอื่น ๆ
  ตามที่คณะกรรมการบริษัทมอบหมาย โดย ณ วันที่ 31 ธันวาคม 2548 คณะกรรมการบริหาร
  ประกอบด้วย

1.  นายชนินทร์ เย็นสุดใจ ประธานกรรมการบริหาร

2.  นายสิทธิชัย สุขเจริญมิตร กรรมการบริหาร

3.  นายอุทัย สกุลครู กรรมการบริหาร

4.  นายธีรภัทร์ โกยสุขโข กรรมการบริหาร / กรรมการผู้จัดการ

คณะกรรมการตรวจสอบ (Audit Committee) 

  คณะกรรมการบริษัทมีการแต่งตั้งคณะกรรมการตรวจสอบ
  เพื่อช่วยงานในด้านการกำกับดูแลกิจการของบริษัท โดย ณ วันที่ 31 ธันวาคม 2548
  คณะกรรมการตรวจสอบประกอบด้วยกรรมการอิสระจำนวน 3 ท่าน คือ

1.  นายชวลิต สาลีผล ประธานกรรมการตรวจสอบ

2.  นายวิเศษ ภานุทัต กรรมการตรวจสอบ

3.  นายพินิจ วุฒิพันธุ์ กรรมการตรวจสอบ

  คณะกรรมการตรวจสอบทุกท่านเป็นกรรมการอิสระที่ไม่ได้เป็นเจ้าหน้าที่หรือลูกจ้างของบริษัท
  ยกเว้นเลขานุการกรรมการตรวจสอบที่เป็นเจ้าหน้าที่ตรวจสอบภายในของบริษัท

คณะกรรมการกำหนดค่าตอบแทน (Remuneration Committee) 

  คณะกรรมการบริษัทได้แต่งตั้งคณะกรรมการกำหนดค่าตอบแทน
  เพื่อช่วยในการพิจารณาหลักเกณฑ์การพิจารณาค่าตอบแทน
  และกำหนดค่าตอบแทนของกรรมการและกรรมการผู้จัดการ ประกอบด้วยกรรมการจำนวน 5 ท่าน
  ได้แก่

  1. นายชนินทร์ เย็นสุดใจ ประธานกรรมการ

  2. นายชวลิต สาลีผล ประธานกรรมการตรวจสอบ

  3. นายอุทัย สกุลครู กรรมการบริหาร

  4. นายสิทธิชัย สุขเจริญมิตร กรรมการบริหาร

  5. นายธีรภัทร์ โกยสุขโข กรรมการผู้จัดการ

  นอกจากนี้
  เนื่องจากบริษัทได้มีมติให้ออกใบสำคัญแสดงสิทธิในการซื้อหุ้นสามัญเพื่อจัดสรรให้แก่กรรมการ
  และ/หรือพนักงาน ดังนั้น คณะกรรมการบริษัทจึงได้แต่งตั้งคณะกรรมการพิจารณาค่าตอบแทน
  (ESOP) เพื่อพิจารณาในเรื่องดังกล่าว ประกอบด้วยกรรมการจำนวน 3 ท่าน ได้แก่

1.  นายชวลิต สาลีผล ประธานกรรมการตรวจสอบ

1.  นายวิเศษ ภานุทัต กรรมการตรวจสอบ

2.  นายพินิจ วุฒิพันธุ์ กรรมการตรวจสอบ

ผู้บริหาร 

ณ วันที่ 31 ธันวาคม 2548 ผู้บริหารของบริษัท มีจำนวน 10 ท่าน ประกอบด้วย

1.  นายธีรภัทร์ โกยสุขโข กรรมการผู้จัดการ

2.  นายทวีสิทธิ์ ตรีกิจวัฒนากุล ผู้จัดการฝ่ายสินเชื่อและการตลาด 1

3.  นายวิศิษฐ์ เดชอำนวยพล ผู้จัดการฝ่ายสินเชื่อและการตลาด 2

4.  นายสุทธิพงษ์ บูรณะชัยทวี ผู้จัดการฝ่ายสินเชื่อและการตลาด 3

5.  นายกอบศักดิ์ ศรประชุม ผู้จัดการฝ่ายสินเชื่อและการตลาด 4

6.  นายมานิต หิรัญประสิทธิกุล ผู้จัดการฝ่ายสินเชื่อบุคคล

7.  นางสาวอภิญญา บริเวชชานนท์ ผู้จัดการฝ่ายสารสนเทศ /

  รักษาการผู้จัดการฝ่ายบริหาร

8.  นางสาวจิราภรณ์ แมดสถาน ผู้จัดการฝ่ายปฏิบัติการ

9.  นางสาววิภาจรี ธนูเศรษฐ ผู้จัดการฝ่ายบัญชีและการเงิน

10. นายบุญทวี เลิศศิลป์ ผู้ช่วยผู้จัดการฝ่ายพัฒนาสินเชื่อ ⁽¹⁾

หมายเหตุ ⁽¹⁾ ไม่เข้าข่ายผู้บริหารตามคำนิยามของสำนักงาน กลต.

เลขานุการบริษัท 

ส่วนการเลขานุการทำหน้าที่เสมือนเลขานุการบริษัท มีหน้าที่

1.  จัดการเรื่องการประชุมคณะกรรมการบริษัท คณะกรรมการบริหาร และผู้ถือหุ้น

2.  ดูแลการเปิดเผยข้อมูลและการรายงานให้เป็นไปตามกฎหมายและกฎระเบียบที่เกี่ยวข้อง

3.  ประสานงานในการให้ความร่วมมือในการให้ข้อมูลแก่กรรมการ

4.  เป็นศูนย์กลางในการเก็บข้อมูลและเอกสารบริษัท

ประวัติการทำผิดกฎหมาย

  คณะกรรมการและเจ้าหน้าที่ระดับบริหารของบริษัท ไม่มีผู้ใดมีประวัติการถูกไล่ออก ปลดออก
  ให้ออก หรือต้องคดีเนื่องจากการกระทำทุจริต หรือเคยถูกฟ้องร้องล้มละลาย
  หรือถูกต้องโทษอาญา หรือมีข้อพิพาทหรือการถูกฟ้องร้องระหว่างการตัดสินในช่วง 10 ปีที่ผ่านมา
  รวมทั้งไม่เคยกระทำผิดกฎหมายว่าด้วยหลักทรัพย์และตลาดหลักทรัพย์
  รวมทั้งข้อพิพาทหรือการถูกฟ้องร้องที่อยู่ระหว่างการพิจารณา

การสรรหากรรมการและผู้บริหาร

1.  คณะกรรมการบริษัท

  บริษัทมีการกำหนดหลักเกณฑ์การแต่งตั้งคณะกรรมการ ดังนี้

1.  คณะกรรมการของบริษัทต้องมีไม่น้อยกว่าห้าคน
    และกรรมการไม่น้อยกว่ากึ่งหนึ่งของจำนวนกรรมการทั้งหมดจะต้องมีถิ่นที่อยู่ในประเทศไทย

2.  การเลือกตั้งกรรมการให้กระทำโดยที่ประชุมผู้ถือหุ้น ตามหลักเกณฑ์ และวิธีการดังต่อไปนี้

    1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียงตามจำนวนหุ้นที่ตนถือ

    2.  ผู้ถือหุ้นแต่ละคนจะใช้สิทธิตามคะแนนเสียงที่มีอยู่ทั้งหมดตาม ข้อ (2.1)
        เลือกตั้งบุคคลคนเดียวหรือหลายคนเป็นกรรมการก็ได้
        แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

    3.  บุคคลซึ่งได้คะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
        ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมี
        หรือพึงจะเลือกตั้งในครั้งนั้น ให้ผู้เป็นประธานที่ประชุมเป็นผู้ชี้ขาด

3.  ในการประชุมสามัญประจำปีทุกครั้ง
    ให้กรรมการหนึ่งในสามของจำนวนกรรมการในขณะนั้นพ้นจากตำแหน่งถ้าจำนวนกรรมการที่จะพ้นจากตำแหน่งไม่อาจแบ่งออกได้พอดีหนึ่งในสาม
    ก็ให้ใช้จำนวนที่ใกล้เคียงกัน แต่ไม่เกินหนึ่งในสาม

  การพ้นจากตำแหน่งของกรรมการภายหลังจากวันที่ข้อบังคับมีผลใช้บังคับในสองปีแรกให้ใช้วิธีจับฉลาก
  ส่วนในปีต่อ ๆ ไป ให้กรรมการซึ่งอยู่ในตำแหน่งนานที่สุดเป็นผู้พ้นจากตำแหน่ง หากในคราวใด
  มีกรรมการหลายคนอยู่ในตำแหน่งมานานเท่า ๆ กัน
  เป็นจำนวนมากกว่าจำนวนกรรมการที่ต้องพ้นจากตำแหน่งในคราวนั้นให้กรรมการดังกล่าวพ้นจากตำแหน่งโดยใช้วิธีจับฉลากกรรมการซึ่งพ้นจากตำแหน่งด้วยเหตุดังกล่าว
  อาจได้รับเลือกตั้งให้กลับเข้ารับตำแหน่งอีกได้

4.  นอกจากการพ้นตำแหน่งตามวาระแล้ว กรรมการจะพ้นจากตำแหน่งเมื่อ

  - ตาย

  - ลาออก

-   ขาดคุณสมบัติ หรือมีลักษณะต้องห้ามตามกฎหมายว่าด้วยบริษัทมหาชนจำกัด
    และกฎหมายว่าด้วยหลักทรัพย์และตลาดหลักทรัพย์

-   ที่ประชุมผู้ถือหุ้นลงมติให้ออกตามข้อ (7)

-   ศาลมีคำสั่งให้ออก

5.  ในกรณีที่คณะกรรมการพ้นจากตำแหน่งทั้งคณะ
    ให้คณะกรรมการที่พ้นจากตำแหน่งยังคงต้องอยู่รักษาการในตำแหน่งเพื่อดำเนินกิจการของบริษัทต่อไปเพียงเท่าที่จำเป็น
    จนกว่าคณะกรรมการชุดใหม่เข้ารับหน้าที่
    และคณะกรรมการที่พ้นจากตำแหน่งต้องจัดให้มีการประชุมผู้ถือหุ้น
    เพื่อเลือกตั้งคณะกรรมการชุดใหม่ภายในหนึ่งเดือนนับแต่วันพ้นจากตำแหน่ง
    โดยส่งหนังสือนัดประชุมให้ผู้ถือหุ้นทราบไม่น้อยกว่าสิบสี่วันก่อนวันประชุม

6.  กรรมการคนใดลาออกจากตำแหน่งให้ยื่นใบลาออกต่อบริษัท
    โดยการลาออกนั้นจะมีผลนับตั้งแต่วันที่ใบลาออกไปถึงบริษัท
    กรรมการซึ่งลาออกจะแจ้งการลาออกของตนให้นายทะเบียนทราบด้วยก็ได้

7.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุม
    และมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

8.  ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
    ให้คณะกรรมการเลือกบุคคล
    ซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่าสองเดือน
    โดยบุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนเข้ามาแทน

  มติของคณะกรรมการดังกล่าวจะต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

1.  คณะกรรมการบริหาร

  ที่ประชุมคณะกรรมการบริษัทเป็นผู้แต่งตั้งคณะกรรมการบริหาร ทั้งนี้
  เป็นไปตามข้อบังคับของบริษัทซึ่งกำหนดว่าคณะกรรมการบริษัทอาจมอบหมายให้กรรมการคนหนึ่งหรือหลายคนหรือบุคคลอื่นใดปฏิบัติการอย่างใดอย่างหนึ่งแทนคณะกรรมการบริษัทก็ได้

2.  คณะกรรมการตรวจสอบ

  ที่ประชุมคณะกรรมการบริษัทเป็นผู้แต่งตั้งคณะกรรมการตรวจสอบ
  โดยมีวาระการดำรงตำแหน่งเช่นเดียวกับกรรมการอื่น ๆ

3.  คณะกรรมการกำหนดค่าตอบแทน

  ที่ประชุมคณะกรรมการบริษัทเป็นผู้แต่งตั้งคณะกรรมการกำหนดค่าตอบแทน
  โดยมีวาระการดำรงตำแหน่งเช่นเดียวกับกรรมการอื่น ๆ

4.  ผู้บริหาร

  กรรมการผู้จัดการได้รับการแต่งตั้งจากคณะกรรมการบริษัท ส่วนผู้บริหารอื่น ๆ
  จะได้รับการแต่งตั้งจากกรรมการผู้จัดการ

บุคลากร

  9.3.1 จำนวนบุคลากรและค่าตอบแทน

  ณ วันที่ 31 ธันวาคม 2547 และ 2548 บริษัทมีพนักงานประจำรวมทั้งสิ้น 49 คน และ 49 คน
  ตามลำดับ (ไม่รวมผู้บริหารที่มีหน้าที่จัดทำรายงานการถือหลักทรัพย์)
  โดยแบ่งตามสายงานหลักได้ดังนี้

+--------------------------------+------------------+------------------+
| สายงานหลัก                      | จำนวนพนักงาน (คน) |                  |
+================================+==================+==================+
|                                | 31 ธ.ค. 2547     | 31 ธ.ค. 2548     |
+--------------------------------+------------------+------------------+
| สินเชื่อและการตลาด 1              | 3                | 3                |
+--------------------------------+------------------+------------------+
| สินเชื่อและการตลาด 2              | 3                | 3                |
+--------------------------------+------------------+------------------+
| สินเชื่อและการตลาด 3              | 3                | 3                |
+--------------------------------+------------------+------------------+
| สินเชื่อและการตลาด 4              | 2                | 2                |
+--------------------------------+------------------+------------------+
| พัฒนาสินเชื่อ                      | 3                | 3                |
+--------------------------------+------------------+------------------+
| สินเชื่อบุคคล                      | -                | 2                |
+--------------------------------+------------------+------------------+
| ปฏิบัติการ                        | 6                | 5                |
+--------------------------------+------------------+------------------+
| บัญชีและการเงิน                   | 6                | 6                |
+--------------------------------+------------------+------------------+
| บริหาร                          | 12               | 11               |
+--------------------------------+------------------+------------------+
| สารสนเทศ                       | 1                | 2                |
+--------------------------------+------------------+------------------+
| ส่วนตรวจสอบภายใน                | 1                | 1                |
+--------------------------------+------------------+------------------+
| สาขาเชียงใหม่                    | 3                | 3                |
+--------------------------------+------------------+------------------+
| สาขาโคราช                      | 3                | 2                |
+--------------------------------+------------------+------------------+
| สาขาหาดใหญ่                     | 3                | 3                |
+--------------------------------+------------------+------------------+
|   รวม                          | 49               | 49               |
+--------------------------------+------------------+------------------+

  บริษัทจ่ายค่าตอบแทนให้พนักงานในรูปเงินเดือน โบนัส และอื่นๆ ดังนี้

  หน่วย : บาท

+--------------------------------+------------------+------------------+
|                                | ปี 2547           | ปี 2548           |
+--------------------------------+------------------+------------------+
| จำนวนพนักงาน (คน)               | 49               | 49               |
+--------------------------------+------------------+------------------+
| เงินเดือนรวม                     | 8,166,725.21     | 8,755,098.95     |
+--------------------------------+------------------+------------------+
| โบนัส                           | 1,435,317.92     | 2,719,944.58     |
+--------------------------------+------------------+------------------+
| เงินสะสมเข้ากองทุนสำรองเลี้ยงชีพ     | 394,305.30       | 451,976.49       |
+--------------------------------+------------------+------------------+
|   ค่าตอบแทนรวม                  | 9,996,348.43     | 11,927,020.02    |
+--------------------------------+------------------+------------------+
| จำนวนใบสำคัญแสดงสิทธิที่ได้รับจัดสรร   | -                | 1,780,000 หน่วย   |
| เมื่อวันที่ 29 ธันวาคม 2548          |                  |                  |
| ชนิดระบุชื่อผู้ถือและห้ามเปลี่ยนมือ       |                  |                  |
+--------------------------------+------------------+------------------+

2.  นโยบายการพัฒนาบุคลากร

    1.  บริษัทมีนโยบายในการอบรมพัฒนาพนักงานอย่างสม่ำเสมอทั้งจากภายในและภายนอกองค์กร
        เพื่อเพิ่มความรู้ และพัฒนาทักษะความสามารถของพนักงานทุกระดับ
        โดยพิจารณาจากคุณวุฒิ ประสบการณ์ และตำแหน่งงาน

    2.  บริษัทมีการปฏิบัติต่อพนักงานอย่างเป็นธรรม ถูกต้องตามที่กฎหมายกำหนด
        และการให้ผลตอบแทนการทำงานอย่างเหมาะสม

    3.  บริษัทจัดให้มีสวัสดิการการตรวจสุขภาพประจำปีทั่วไป
        และการตรวจสุขภาพเฉพาะตามอายุให้แก่พนักงาน การประกันชีวิตกลุ่มให้กับพนักงาน
        เพื่อเป็นการเพิ่มคุณภาพชีวิตที่ดีของพนักงาน

การดูแลเรื่องการใช้ข้อมูลภายใน 

  บริษัทมีนโยบายในการควบคุมดูแลไม่ให้ผู้บริหารนำข้อมูลภายในของบริษัทไปใช้เพื่อประโยชน์ส่วนตน
  รวมทั้งเพื่อการซื้อขายหลักทรัพย์
  โดยการควบคุมให้แต่ละฝ่ายงานสามารถเรียกข้อมูลดูได้เฉพาะส่วนงานของตนเท่านั้น
  คงเหลือผู้บริหารที่เกี่ยวข้องบางท่านที่จะสามารถทราบข้อมูลได้ อย่างไรก็ตาม
  บริษัทได้จัดให้มีการให้ความรู้แก่กรรมการและผู้บริหารเพื่อรับทราบภาระหน้าที่ที่กรรมการและผู้บริหารต้องรายงานการถือหลักทรัพย์ของตน
  ของคู่สมรส และบุตรที่ยังไม่บรรลุนิติภาวะซึ่งถือหลักทรัพย์ของบริษัท
  รวมทั้งบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ.2535

  นอกจากนี้ ตามข้อบังคับในการทำงานของบริษัทได้กำหนดห้ามพนักงานเปิดเผยข้อมูลใด ๆ
  อันเป็นเรื่องความลับของบริษัท หากฝ่าฝืนถือว่ามีความผิดทางวินัยซึ่งมีโทษคือการเลิกจ้าง
  และที่ผ่านมาไม่ปรากฏว่ามีการนำข้อมูลภายในไปใช้เพื่อประโยชน์ส่วนตนแต่อย่างใด